gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3762, del 01-06-2000 (2000/3974)

RESOLUCIÓ de 10 de maig de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 8.543.000,00 euros, emissió de 10 de maig de 2000.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3974


Data del document
:   10-05-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 10 de maig de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 8.543.000,00 euros, emissió de 10 de maig de 2000. [2000/S3974]
  
El Conveni de Col·laboració del Programa d'emissió de Pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import de 8.543.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 3.741.000,50 053.281.026
  
6 mesos 3.201.000,45 996.109.586
  
12 mesos 3.601.000,86 439.625.986
Diari Oficial de la Generalitat Valenciana


Sumari del DOGV 3829, del 05-09-2000 (2000/7176)

Informació pública de la modificació puntual número 3 del Pla General d'Ordenació Urbana de Godella.
----------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7176


Organisme emissor
:   Ajuntament de Godella

Tipus de document
:   Anunci

Informació pública de la modificació puntual número 3 del Pla General d'Ordenació Urbana de Godella. [2000/F7176]
  
El Ple de l'ajuntament de Godella va adoptar, en la sessió de data 3 de maig de 2000, l'acord de sotmetre a informació pública l'expedient de modificació puntual número 3 del vigent pla general d'ordenació urbana (una vegada conclosa la redacció d'aquesta) per un període d'un mes, mitjançant l'anunci en el Diari Oficial de la Generalitat Valenciana i en un diari no oficial d'àmplia difusió a la localitat, i es podrà consultar aquest expedient per tots els interessats que ho desitgen al departament d'Urbanisme de l'Ajuntament, durant l'horari d'atenció al públic (de dilluns a divendres, de 09.00 a 14.00 hores). Cosa que es fa pública als efectes previstos en l'article 38.2 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3845, del 27-09-2000 (2000/7614)

Informació pública del projecte de reparcel·lació forçosa de la unitat d'execució número 2 del pla parcial Campanar Sud, sector PRR-12 del Pla General d'Ordenació Urbana de València.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3845

Data del DOGV
:   27-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7614


Organisme emissor
:   Inmotec, SA

Tipus de document
:   Anunci

Informació pública del projecte de reparcel·lació forçosa de la unitat d'execució número 2 del pla parcial Campanar Sud, sector PRR-12 del Pla General d'Ordenació Urbana de València. [2000/M7614]
  
La mercantil Inmotec, SA ha formulat projecte de reparcel·lació forçosa sobre l'àmbit de la unitat d'execució número 2 del pla parcial Campanar Sud, sector PRR-12 del Pla General d'Ordenació Urbana de València, a l'empara del que disposa l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de la referida llei, és procedent sotmetre el mencionat projecte amb tota la documentació annexa a informació pública per un termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en la notaria del senyor Manuel Angel Rueda Pérez, situada al carrer de Roger de Llúria, número 28, 46899 València, els dies hàbils en horari de 11.00 a 13.00 hores. Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi acompanyen, o sol·licitar l'exhibició d'aquesta.
  
Així mateix, tant la referida documentació com l'expedient administratiu podran ser consultats als locals del Servei de Gestió Urbanística de l'Ajuntament de València, avinguda d'Aragó, número 47, 4ª planta, els dies hàbils de 09.00 a 14.00 hores. Les al·legacions que, si escau, foren formulades, seran presentades davant l'Ajuntament de València i dirigides al referit servei. Cosa que se'ls comunica en aquest avís als efectes oportuns.
Diari Oficial de la Generalitat Valenciana


Sumari del DOGV 3706, del 10-03-2000 (2000/1577)

Informació pública del projecte bàsic i de l’estudi d’impacte ambiental: clau: 41-C-1555 (3) Autovia de la Plana, segona calçada. Tram Betxí-Borriol.
-----------------------------------------------------------------------------------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1577


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte bàsic i de l'estudi d'impacte ambiental: clau: 41-C-1555 (3) Autovia de la Plana, segona calçada. Tram Betxí-Borriol. [2000/Q1577]
  
La Direcció General d'Obres Públiques, de la Conselleria d'Obres Públiques, Urbanisme i Transports, ha aprovat provisionalment el projecte de referència i com a conseqüència s'obri el tràmit d'informació pública en la forma establida en la Llei de Règim Jurídic de les Administracions Públiques i del Procediment Administratiu Comú.
  
El període d'informació pública esmentat s'obri als efectes de la legislació general, legislacions sectorials així com als establits en la legislació d'impacte ambiental pel que fa a l'estudi d'impacte ambiental.
  
Objecte: consultar el projecte i presentar al·legacions als llocs indicats més avall.
  
Termini: dos mesos des de la publicació d'aquest anunci en el Boletín Oficial del Estado, tant per a particulars com per a les administracions públiques, entitats i institucions.
  
Informació:
  
Conselleria d'Obres Públiques, Urbanisme i Transports
  
València: Avinguda de Blasco Ibáñez, 50
  
Alacant: Avinguda d'Aguilera, 1, 6
  
Castelló de la Plana: Avinguda del Mar, 16
  
Ajuntaments d'Almassora, Betxí, Borriol, Castelló de la Plana, Onda i Vila-real.
Diari Oficial de la Generalitat Valenciana


Sumari del DOGV 3903, del 22-12-2000 (2000/9547)

RESOLUCIÓ de 21 de setembre de 2000 de la Conselleria d'Economia, Hisenda i Ocupació per la qual s'autoritza determinada generació de crèdit que afecta diverses seccions per import global de tretze mil cinc-cents milions de pessetes (45.447.118.365 PTA). Exp. 00.021/2000/921.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9547


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 21 de setembre de 2000 de la Conselleria d'Economia, Hisenda i Ocupació per la qual s'autoritza determinada generació de crèdit que afecta diverses seccions per import global de tretze mil cinc-cents milions de pessetes (75.255.046.535 PTA). Exp. 00.021/2000/921. [2000/X9547]
  
La previsió de majors ingressos en matèria tributària, concretament en els derivats de l'Impost sobre Transmissions Patrimonials i Actes Jurídics Documentats, permet completar la cobertura pressupostària necessària per a l'actual nivell de prestació de serveis tant educatius i sanitaris, com de l'administració de justícia.
  
En conseqüència, i en virtut del que disposen els articles 18 i 20 de la Llei 10/1999, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza l'increment en el Pressupost d'Ingressos de la Generalitat Valenciana, article 20 Impostos indirectes. Transmissions patrimonials i actes jurídics documentats, per import de 64.717.589.583 pessetes.
  
Segon
  
S'autoritza l'increment de crèdit en les aplicacions pressupostàries i pels imports que s'indiquen a continuació:
  
Aplicación Import
  
23.77.066.43.5 915.203.177
  
06.41.864.3.38 0.274.393.783
  
48.14.440.61.21 170.123.000
  
23.97.620.38.13 5.124.966.395
  
67.52.984.20.42 7.595.292.064
  
89.81.247.74.2 871.920.006
  
09.61.411.84.7 7.301.674.067
  
13.75.025.13.7 2.377.751.641
  
27.39.577.80.3 7.581.256.450
  
Total 35.590.660.447
  
Tercer
  
S'autoritza la modificació en l'annex de transferències corrents dels programes 422.20 Ensenyament Primari i 422.30 Ensenyament Secundari i de Règim Especial, en les línies de subvenció i pels imports que es detallen a continuació:
  
València, 21 de setembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3777, del 22-06-2000 (2000/4477)

Notificació en extracte de diverses resolucions.
------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4477


Organisme emissor
:   Conselleria de Benestar Social

Tipus de document
:   Anunci

Notificació en extracte de diverses resolucions. [2000/X4477]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte seu en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè l'interessat puga tenir coneixement íntegre de l'acte i quede constància de tal coneixement, podrà comparèixer en el termini de deu dies des de la publicació d'aquest anunci en el DOGV, en la seu de la de Direcció Territorial de Benestar Social, Secció de Protecció i Inserció de Menors, sítia al c/ Fernando Madroñal, 52, 03437 Alacant, de 10.00 a 14.00 hores.
  
Expedient núm. 107/1999.
  
Interessat: senyor Luciano Fernández Fernández
  
Últim domicili conegut: Novelda
  
Resolucions del director Territorial de Benestar Social d'Alacant, de 2 de març de 1999 i de 4 de maig de 1999, en les quals s'adopten els acords:
  
- Declaració de situació legal de desemparament del seu menor fill M.F.G.
  
- Acolliment familiar simple per un any, del mateix menor, amb família educadora.
  
Contra les esmentades resolucions l'interessat podrà interposar recursos davant de l'ordre jurisdiccional civil, d'acord amb allò que s'ha establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3852, del 06-10-2000 (2000/7812)

Informació pública de la convocatòria per a proveir per concurs un lloc de cap de grup de Jardineria.
-----------------------------------------------------------------------------------------------------

### Dades del document

Número de DOGV
:   3852

Data del DOGV
:   06-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7812


Data del document
:   08-09-2000

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * concurs administratiu
    * administració local
    * horticultura

Informació pública de la convocatòria per a proveir per concurs un lloc de cap de grup de Jardineria. [2000/M7812]
  
Resolució de 8 de setembre de 2000, de l'Ajuntament de la Vall d'Uixó (Castelló), referent a la convocatòria per a proveir per concurs, un lloc de cap de grup de Jardineria.
  
En el Butlletí Oficial de la Província de Castelló número 95, de 5 d'agost de 2000, es publiquen les bases de la convocatòria per a cobrir per concurs un lloc de cap de grup de Jardineria.
  
La presentació de sol·licituds serà de 15 dies hàbils, a comptar des de la publicació d'aquest anunci en el Boletín Oficial del Estado.
  
Els successius anuncis es publicaran al tauler d'anuncis municipal.
Diari Oficial de la Generalitat Valenciana


Sumari del DOGV 3741, del 03-05-2000 (2000/2765)

Informació pública de la modificació dels estatuts de l'organització sindical Coordinadora de Facultativos Internos Residentes de la Comunidad Valenciana.
----------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2765


Organisme emissor
:   Conselleria d'Ocupació

Tipus de document
:   Anunci

Informació pública de la modificació dels estatuts de l'organització sindical Coordinadora de Facultativos Internos Residentes de la Comunidad Valenciana. [2000/S2765]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut depositat en aquesta oficina, adscrita a la Direcció General de Treball i Seguretat Laboral, el certificat de l'acord adoptat per l'Assemblea Extraordinària realitzada el dia 14 de juliol de 1999, relatiu a la modificació dels estatuts de l'organització sindical denominada Coordinadora de Facultativos Internos Residentes de la Comunidad Valenciana, que consisteix a modificar l'article 1 dels estatuts i al canvi de la denominació, la qual serà Unión Sindical de Especialistas en Formación (USEF).
Diari Oficial de la Generalitat Valenciana


Sumari del DOGV 3796, del 19-07-2000 (2000/5937)

Anunci rectificatiu de Projecte i obra de planta d'assecat tèrmic de fangs de l'EDAR de Quart-Benáger (exp. 2000/GV/0005).
--------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5937


Data del document
:   11-07-2000

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Anàlisi jurídica

 Descriptors 

:   * contracte de serveis
    * contracte d'obres

Anunci rectificatiu de Projecte i obra de planta d'assecat tèrmic de fangs de l'EDAR de Quart-Benáger (exp. 2000/GV/0005). [2000/X5937]
  
Resolució de l'Entitat Pública de Sanejament d'Aigües Residuals de la Comunitat Valenciana, per la qual es disposa la publicació del següent anunci rectificatiu al Diari Oficial de la Generalitat Valenciana.
  
Aprovada la corresponent modificació a l'expedient de contractació núm. 2000/GV/0005, relatiu al projecte i obra de planta de dessecació tèrmica de fangs a l'EDAR de Quart-Benàger (València), atesa la conveniència d'autoritzar l'admissibilitat de variants; mitjançant la present, i d'acord al que estableix l'article 93.7 del Reglament General de Contractes de l'Estat, i l'article 91 de la Llei 53/1999, de 28 de desembre, es procedeix a fer pública les següents correccions a l'anunci de licitació de data 24 de maig de 2000, publicat en el Diari Oficial de la Generalitat Valenciana núm. 3.762, de 1.6.2000, pàg. 10880 i 10041:
  
On diu:
  
«6.a) Data límit de recepció de les ofertes: 18 de setembre de 2000.
  
7.b) Data, hora i lloc de l'obertura: 29 de setembre de 2000.
  
14. (en blanc).»
  
Ha de dir:
  
«6.a) Data límit de recepció de les ofertes: 3 d'octubre de 2000.
  
7.b) Data, hora i lloc de l'obertura: 16 d'octubre de 2000.
  
14. S'autoritza l'admissibilitat de, com a màxim, una variant a l'oferta base, en la qual es contemple un únic equip de 4000 m3/h, la tecnologia a utilitzar i subministrador principal d'equip siguen els mateixos que els de l'oferta base, i que siga capaç de tractar amb similar eficàcia i idèntica seguretat i respecte ambiental un rang de cabals de fang compresos com a mínim entre el 50% i el 100% de la capacitat nominal de la instal·lació, per les mateixes sequedats d'entrada i eixida.»
  
Data de remissió de l'anunci a l'Oficina de Publicacions Oficials de les Comunitats Europees: 11 de juliol de 2000.
  
València, 11 de juliol de 2000.- El president del Consell d'Administració: José Ramón García Antón.
Diari Oficial de la Generalitat Valenciana


Sumari del DOGV 3874, del 09-11-2000 (2000/8977)

RESOLUCIÓ de 2 de novembre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8977


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 2 de novembre de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparéixer en la via jurisdiccional. [2000/A8977]
  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:
  
Recurrent: la senyora Isabel Rodríguez Cano
  
Interessats:
  
Els funcionaris docents participants en el concurs de trasllats convocat per la Resolució de 24 de novembre de 1999, del director general de Personal de la Conselleria de Cultura, Educació i Ciència, per la qual es convoca concurs de trasllats i processos previs en el cos de mestres per a cobrir llocs vacants en centres públics d'Educació Infantil, Primària, Educació Especial i primer cicle d'Educació Secundària obligatòria en instituts d'Educació Secundària i col·legis públics dependents de l'àmbit de gestió de la Conselleria de Cultura, Educació i Ciència (DOGV número 3.638, de 2 de desembre), en l'especialitat d'Educació Infantil.
  
Descripció:
  
Recurs contenciós administratiu interposat contra la Resolució de 19 de maig de 2000, de la Direcció General de Personal de la Conselleria de Cultura i Educació (DOGV de 2 de juny), per la qual es fa pública l'adjudicació definitiva de destinacions, convocat per Resolució de 24 de novembre de 1999.
  
Referència del Jutjat: recurs contenciós administratiu, procediment abreujat, número 363/2000.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.